SOAD tribute Chop Suey i Slipknot tribute Slip-Not u Zagrebu! Gosti: The Violent Inzident!
2026-04-30 20:00 - 23:00 (Europe/Zagreb) | Boogaloo, Ulica grada Vukovara 68, Zagreb, Hrvatska, 10000, Hrvatska
Nakon fenomenalnog Forever NU festivala koji je ozbiljno podigao ljestvicu tribute scene, Chop Suey i Slip-NOT vraćaju se u Boogaloo kako bi još jednom priredili feštu za pamćenje. I teško da može drukčije kada se na jednom mjestu okupi toliko vrhunskih glazbenika s doslovno tisućama odsviranih koncerata. Ovog puta pridružuju im se i nu-metal majstori parodije – The Violent Inzident, koji će se premijerno predstaviti domaćoj publici. Očekujte neviđeni spektakl posvećen klasicima koji su obilježili čitavu jednu generaciju, a dodatni povod je 25 godina od objavljivanja kultnih albuma “Toxicity” i “Iowa”. U planere i pametne telefone za 2026. valja upisati datum: 30. travnja. Informacije o ulaznicama – uskoro!
CHOP SUEY čvrsto su etablirani kao najveći europski tribute System of a Downu. Dolaze iz Velike Britanije, iza sebe imaju više od desetljeća nemilosrdnog touranja, a članovi benda uključuju glazbenike iz Dragonforcea, Anti-Nowhere Leaguea, bivšeg Breed 77, Tigertailza i drugih. Zahvaljujući eksplozivnim i energičnim izvedbama klasika ovog armensko-američkog benda, stekli su reputaciju diljem kontinenta. S nevjerojatnom glazbenom preciznošću oživljavaju visceralnu scensku prisutnost SOAD-a s početka 2000-ih, zbog čega su postali nezaustavljiva sila koju se ne propušta. U to se hrvatska publika već uvjerila.
https://www.facebook.com/voaduk
Slip-NOT je relativno novi britanski all-star tribute legendarnoj nu-metal grupi iz Iowe, kojeg čine članovi benda Chop Suey. Kao zanimljivost vrijedi istaknuti da je bubnjar Joyzi član benda Sinsaenum, gdje je zamijenio ni manje ni više nego pokojnog i nikad prežaljenog Joeyja Jordisona. Slip-NOT izvode brutalan, nemilosrdan set sastavljen od najagresivnijih i najpamtljivijih pjesama ranog Slipknota 2000-ih. Znate ono kad cijeli klub uglas pjeva “Left Behind”, “Wait & Bleed”, “People=Shit”, “Eyeless” ili “Psychosocial”? Upravo to možete očekivati i ovoga puta u Boogaloou!
https://www.instagram.com/slip_notuktribute/
The Violent Inzident jedinstveni su komedijaški projekt / bend / nešto između, sastavljen od Tiny D-a, C-mana i Bin mana. Svoj žanr opisuju kao “post-core-sub-nu-metal”, a kako i samo ime sugerira – neprestano se sprdaju sa stereotipima i klišejima žanra. Odmah upozoravaju da nisu za svačije uši, posebno ne za moderne “pahuljice”. Jednostavno treba doći i vidjeti.
https://www.youtube.com/watch?v=SFcnGsKU3Cg
